**Obrazložitev k popravku Odgovora na vprašanje 15, v Odgovorih na vprašanja z dne 18. 7. 2019**

Po objavi razpisa se je Ministrstvo za izobraževanje, znanost in šport na podlagi vprašanj in prošenj za pojasnila potencialnih upravičencev odločilo, da zaradi razjasnitve v Odgovorih na vprašanja z dne 18. 7. 2019 objavljenih na spletni strani ministrstva, naredi popravek odgovora na vprašanje pod 15, in sicer, z dne 1. 8. 2019:

Odgovor na vprašanje 15. V enem študijskem letu je možno samo eno daljše gostovanje? se besedilo, ki se glasi. »Skladno s točko 3.2 Pogoji, vezani na vlogo lahko posamezni prijavitelj v okviru Aktivnosti 2: daljša gostovanja prijavi največ dva (2) gostujoča tuja strokovnjaka za celotni visokošolski zavod, ki lahko gostujeta bodisi v istem študijskem letu bodisi v dveh različnih študijskih letih, vsako daljše gostovanje pa mora biti izvedeno v obdobju enega semestra.« spremeni tako da se glasi: »Skladno s točko 3.2 Pogoji, vezani na vlogo lahko posamezni prijavitelj v okviru Aktivnosti 2: daljša gostovanja prijavi največ dva (2) gostujoča tuja strokovnjaka za celotni visokošolski zavod, ki lahko gostujeta bodisi v istem študijskem letu bodisi v dveh različnih študijskih letih, vsako daljše gostovanje pa mora biti izvedeno skupaj, in sicer skupno najmanj dvainsedemdeset (72) ur v treh (3) mesecih (to je v 90 dneh), oziroma skupno najmanj šestindevetdeset (96) ur v štirih (4) mesecih (to je v 120 dneh) oziroma skupno najmanj sto dvajset (120) ur v petih (5) mesecih (to je v 150 dneh).«.

Gledati tudi odgovor 14 (Odgovori na vprašanja z dne 1. 8. 2019).

**ODGOVORI NA VPRAŠANJA**

**Javni razpis: Krajša in daljša gostovanja tujih strokovnjakov in visokošolskih učiteljev na slovenskih visokošolskih zavodih 2019-2022 (v nadaljnjem besedilu: javni razpis) objavljen v Uradnem listu Republike Slovenije št. 39/19 z dne 21. 6. 2019 (Razglasni del, str. 1386-1399)**

1. Ali je pri *Aktivnosti št. 1: krajša gostovanja* število pedagoških ur (od najmanj 6 do največ 71) neodvisno od obdobja trajanja, ki je lahko od 1 do 60 dni? Ali lahko npr. gostujoči tuji strokovnjak, ki je na gostovanju 45 dni, izvede 40 pedagoških ur?

Trajanje bivanja gostovanja in izvedba pedagoških ur v okviru Aktivnosti št. 1: krajše gostovanje sta med seboj povezana, saj je upravičenost SSE za bivanje odvisna od dnevno izvedenega števila ur neposredne pedagoške aktivnosti oz. od skupnega trajanja števila dni, v katerih so bile opravljene vse ure v neposrednem pedagoškem procesu. Gostujoči tuji strokovnjak v okviru krajšega gostovanja lahko izvede 40 ur neposredne pedagoške obveznosti (predavanja, vaje, seminar). Upravičenec bo s predpisanimi dokazili iz točke B. javnega razpisa, med drugim Listami prisotnosti za Aktivnost št. 1: krajša gostovanja izkazoval tako skupno trajanje pedagoške aktivnosti (skupno število pedagoških ur), kakor tudi število ur dnevnih pedagoških aktivnosti (ur predavanj, vaj, seminarjev), na podlagi katerih se mu povrne tudi SSE za strošek bivanja (točka 12.2.1 javnega razpisa) in je osnova za izračun SSE za strošek bivanja. Obdobje povračila stroškov bivanja gostujočega tujega strokovnjaka se po potrebi lahko podaljša največ za dva (2) dni za pot, zaradi objektivnih razlogov oddaljenosti, ure končanja predavanj, transportnih povezav.

Skladno s točko 12 Upravičeni stroški, način financiranja javnega razpisa se upravičencu povrne SSE za določitev stroškov poučevanja (točka 12.2.3 javnega razpisa), ki znaša 136,00 EUR na uro, pri čemer 1 ura predavanja pomeni eno pedagoško uro (45 minut) za pravilno izkazane stroške ob predložitvi dokazil (iz točke B. javnega razpisa).

Stroški povezani z načrtovanjem gostujočih tujih strokovnjakov (tudi bivanjem) naj temeljijo na realni in razumni projekciji, saj le-tako načrtovani in utemeljeni se lahko skladajo z načelom učinkovite, zakonite in gospodarne porabe sredstev. Zgoraj navedeni primer 45 dni bivanja gostujočega tujega strokovnjaka, glede na izvedeno število 40 pedagoških ur, ni realen. Gledati tudi odgovor 13 (Odgovori na vprašanja z dne 18. 7. 2019).

1. Ali lahko gostujoči tuji strokovnjak sodeluje pri izvajanju vsebin v okviru poletne šole, ki je ovrednotena z ECTS kreditnimi točkami?

Ne.

1. V okviru projekta bi želeli na naši univerzi gostiti profesorico, ki prihaja z institucije Thomas Nelson Community College (ZDA). Ali to pomeni, da ne ustreza razpisnim pogojem, ki določajo zaposlitev gostujočega tujega strokovnjaka na visokošolski instituciji?

Gostujoči tuji strokovnjaki v okviru obeh razpisanih aktivnosti v času gostovanja na slovenskem visokošolskem zavodu morajo biti zaposleni v tujini na eni izmed tujih institucij, in sicer visokošolskem zavodu, raziskovalni organizaciji, gospodarski družbi, organizaciji s področja kulture ali so neodvisni strokovnjaki oziroma umetniki. Izpolnjevanje obveznosti bo ministrstvo preverjalo v fazi poročanja na podlagi predpisanih dokazil za izkazovanje upravičenosti stroškov na operaciji, opredeljenih v točkah A. in B. javnega razpisa.

1. V Prijavnem obrazcu pod točko 1.2, ki se nanaša na razvrstitev tujih visokošolskih zavodov na ARWUA nas zanima ali mora biti na dokazilu navedeno tudi mesto, ki ga na ARWU zaseda tuja institucija, s katere prihaja gostujoči tuji strokovnjak?

Ne. Gledati tudi odgovor 17 (Odgovori na vprašanja z dne 18. 7. 2019).

1. Prijavni obrazec točko 3.1 - Priloga k C.3.1 Ali kot dokazilo zadošča potrdilo, ki ga je slovenski visokošolski zavod izdal posameznemu tujemu strokovnjaku za izvedeno daljšega gostovanja (najmanj 3-mesečno ali več) v zadnjih treh letih pred objavo razpisa?

Potrdilo, ki ga je slovenski visokošolski zavod izdal gostujočemu tujemu strokovnjaku bi lahko zadoščalo v primeru, da vsebuje vse predpisane elemente iz rubrike PRILOGE k C.3.1 (Prijavnega obrazca). Gledati tudi odgovora 23 in 8 (Odgovori na vprašanja z dne 18. 7. 2019).

1. Prijavni obrazec, točka 1.3 – vezano na Klasius področja: Študijski programi na našem visokošolske zavodu imajo vsi Klasius 04, saj pokrivajo poslovne itn. vede. Ali lahko v primeru, da gostujoči tuji strokovnjak sam uči na področjih Klasius 5, 6 ali 7, pri nas pa bo predaval na področju Klasius 4, odgovorimo z DA?

Ne, v točki 1.3 Prijavnega obrazca za Klasius področje velja, da prijavitelj sam izvaja akreditirane študijske programe s KLASIUS-P-16 iz študijskih področij 05 (Naravoslovje, matematika in statistika) ali 06 (Informacijske in komunikacijske tehnologije (IKT)) ali 07 (Tehnika, proizvodne tehnologije in gradbeništvo). Označitev v točki 1.3 Prijavnega obrazca ni vezana na gostujočega tujega strokovnjaka, ampak na izvajaje akreditiranih študijskih programih s Klasius 5, 6 ali 7 pri prijavitelju.

1. Ali lahko v okviru Aktivnosti št. 2: daljšega gostovanja gostujoči tuji strokovnjak gostuje večkrat in ali se lahko daljše gostovanje gostujočega tujega strokovnjaka v praksi izvede v dveh delih.

Ne, gostujoči tuji strokovnjak v okviru Aktivnosti št. 2: daljšega gostovanja ne sme gostovati večkrat, ampak mora biti vsako daljše gostovanje izvedeno skupaj. Skladno s točko 2.1 Predmet javnega razpisa gostujoči tuji strokovnjak mora v okviru daljšega gostovanja na slovenskem visokošolskem zavodu sodelovati pri izvedbi posameznih delov predmeta oz. predmetnega področja, in sicer skupno najmanj dvainsedemdeset (72) ur v treh (3) mesecih (to je v 90 dneh), oziroma skupno najmanj šestindevetdeset (96) ur v štirih (4) mesecih (to je v 120 dneh) oziroma skupno najmanj sto dvajset (120) ur v petih (5) mesecih (to je v 150 dneh) na mestu visokošolskega učitelja. Izvedba daljšega gostovanje v dveh delih ni predvidena v javnem razpisu.

Ali se tudi za daljša gostovanja SSE za strošek bivanja upošteva zgolj za dneve, ko so izvedene pedagoške aktivnosti?

Ne, za Aktivnost št. 2: daljša gostovanja se upošteva določilo en (1) mesec pomeni trideset (30) koledarskih dni, oziroma da mora biti daljše gostovanje izvedeno za najmanj tri (3) mesece ali 90 dni skupaj, kar pomeni, da mora gostujoči tuji strokovnjaki v času izvajanja daljšega gostovanja bivati v Sloveniji najmanj 90 dni, oziroma kot je določeno v točki 2.1 Predmet javnega razpisa za Aktivnost št. 2: daljša gostovanja. Gostujoči tuji strokovnjak mora v okviru daljšega gostovanja na slovenskem visokošolskem zavodu sodelovati pri izvedbi posameznih delov predmeta oz. predmetnega področja skupno najmanj dvainsedemdeset (72) ur v treh (3) mesecih (to je v 90 dneh), oziroma skupno najmanj šestindevetdeset (96) ur v štirih (4) mesecih (to je v 120 dneh) oziroma skupno najmanj sto dvajset (120) ur v petih (5) mesecih (to je v 150 dneh) na mestu visokošolskega učitelja.

Skladno z opombo 2 javnega razpisa daljše gostovanje gostujočega tujega strokovnjaka na slovenskem visokošolskem zavodu pomeni njegovo vključitev v neposredni pedagoški proces (predavanja, vaje, seminarji), ki je lahko v sodelovanju s slovenskimi visokošolskimi učitelji ali samostojno (npr. samostojna izvedba predavanj, vodi seminarje, ipd.).

Skladno s točko 2.1 Predmet javnega razpisa mora gostujoči tuji strokovnjak v okviru Aktivnosti 2: daljšega gostovanja opraviti predpisano število ur, ki znaša povprečno štiriindvajset (**24) ur neposredne** pedagoške obveznosti na **mesec, in sicer v** času, ko na visokošolskem zavodu poteka organiziran neposredni pedagoški. Preostali čas v okviru daljšega gostovanja gostujoči tuji strokovnjak na slovenskem visokošolskem zavodu, ko ne izvaja predavanja, vaje ali seminarjev lahko nameni posrednemu pedagoškemu delu (npr. pripravi na pedagoški proces, pripravi študijskih gradiv, sodelovanju s tujimi visokošolskimi učitelji, pripravi skupnih študijskih programov ipd.), raziskovalnemu delu (npr. izvajanje skupnih projektov, priprave novih raziskovalnih projektov ipd.), drugemu strokovnemu delu in drugim oblikam sodelovanja (npr. študijskemu izpopolnjevanju, aktivnemu sodelovanju na strokovnih in znanstvenih srečanjih ipd.).

1. Ali se lahko gostujoči tuji strokovnjak, ki bo pri nas na daljšem gostovanju, udeleži konferenc oz. drugih strokovnih dogodkov?

Da. Skladno s točko 2.1 Predmet javnega razpisa mora gostujoči tuji strokovnjak v okviru Aktivnosti 2: daljšega gostovanja sodelovati v neposrednem pedagoškem procesu (predavanja, vaje, seminarji). Preostali čas v okviru daljšega gostovanja gostujoči tuji strokovnjak na slovenskem visokošolskem zavodu, in ko ne izvaja predavanja, vaje ali seminarjev lahko nameni posrednemu pedagoškemu delu (npr. pripravi na pedagoški proces, pripravi študijskih gradiv, sodelovanju s tujimi visokošolskimi učitelji, pripravi skupnih študijskih programov ipd.), raziskovalnemu delu (npr. izvajanje skupnih projektov, priprave novih raziskovalnih projektov ipd.), drugemu strokovnemu delu in drugim oblikam sodelovanja (npr. študijskemu izpopolnjevanju, aktivnemu sodelovanju na strokovnih in znanstvenih srečanjih ipd.).

Dogovor o sodelovanju med upravičencem (univerza ali samostojni visokošolski zavod) in gostujočim tujim strokovnjakom mora vključevati obdobje gostovanja (od (dd. mm. yyyy) … do (dd. mm. yyyy)), število ur sodelovanja v neposrednem pedagoškem procesu, oblike sodelovanja (predavanja, vaje, seminar), študijsko področje, stopnjo študijskega programa in vključitev v druge aktivnosti na slovenskem visokošolskem zavodu (npr. sodelovanje z zaposlenimi visokošolskimi učitelji, priprava skupnih študijskih programov, izvajanje skupnih projektov, priprave novih raziskovalnih projektov ipd.), kot izhaja iz opombe 21 javnega razpisa. Gledati tudi odgovor 1 (Odgovori na vprašanja z dne 18. 7. 2019).

V okviru **Č**asovnice oz. mesečnega poročila bo gostujoči tuji strokovnjak opisal druge aktivnosti v času daljšega gostovanja na slovenskem visokošolskem zavodu za tekoči mesec: npr. posredno pedagoško delo (npr. priprava na pedagoški proces, priprava študijskih gradiv, sodelovanje s domačimi visokošolskimi učitelji, priprava skupnih študijskih programov ipd.), raziskovalno delo (npr. izvajanje skupnih projektov, priprave novih raziskovalnih projektov ipd.), drugo strokovno delo in druge oblike sodelovanja (npr. študijskemu izpopolnjevanju, aktivnemu sodelovanju na strokovnih in znanstvenih srečanjih ipd.).

1. Točka 5 javnega razpisa: Ali »ne biva« pomeni, da nima registriranega začasnega ali stalnega bivališča v Republiki Sloveniji? Ali pa zadošča, da gostujoči izjavi, da ne biva v Sloveniji in se ne preverja dejanske registracije bivališča?

Gostujoči tuji strokovnjak v času izvajanja gostovanja ne sme bivati (stalno ali začasno) v Republiki Sloveniji, kar pomeni, da ima stalno ali začasno prebivališče prijavljeno v tujini.

V prilogi RD 12 Izjava gostujočega tujega strokovnjaka, kjer se gostujoči tuji strokovnjak opredeli glede zaposlitve in bivanja. Izbrani prijavitelj bo moral v okviru poročanja o izvajanju operacije, v skladu z namenom javnega razpisa, za vsako načrtovano gostovanje gostujočega tujega strokovnjaka preveriti izpolnjevanje vsebinskih pogojev iz točko 5. Obveznosti izbranega prijavitelja v času izvajanja operacije javnega razpisa.

1. Prosimo za dodatno pojasnilo ali je dovolj, da prijavitelj poseduje le skeniran dokument, ker mu tuja institucija originala ni posredovala temveč zgolj sken po e-pošti ali pa mora prijavitelj razpolagati z originalom, ki ga lahko v primeru kontrole tudi pokaže, medtem ko lahko k prijavi priloži skenirano verzijo/kopijo dokumenta z izjavo, da kopija enaka originalu.

Prijavitelj mora razpolagati z originalom dokazilom za dokazovanje točk 1.1, 1.2, 2.3 in PRILOGE k C.3.1 Prijavnega obrazca. Prijavitelj lahko priloži skenirano verzijo/kopijo dokazil, pri čemer prijavitelj jamči, da je skenirani dokument oz. kopija enaka originalnemu dokazilu oz. izjavo, da je kopija enaka originalu.

1. Ali lahko posamezni gostujoči tuji strokovnjak sodeluje pri dveh ločenih prijavah na isti razpis - npr. daljše gostovanje na univerzi 1 jeseni prvo leto in krajše gostovanje na univerzi 2 spomladi drugo leto

Da, gostujoči tuji strokovnjak lahko sodeluje pri več različnih upravičencih, vendar ne istočasno (točka 5 javnega razpisa).

1. Predvideni gostujoči tuji strokovnjak je Američan, ki tudi živi v ZDA in ima tam tudi stalno prebivališče, pogodbo o zaposlitvi pa ima sklenjeno z Avstrijsko družbo - zanje dela na daljavo. Ali lahko v našem primeru za tega GTS uveljavljamo SSE za potne stroške od njegovega kraja stalnega prebivališča v ZDA?

Ne, za določitev potnih stroškov za izvedbo gostovanja gostujočega tujega strokovnjaka se upošteva država, kjer je gostujoči tuji strokovnjak zaposlen (točka 12.2.2 SSE za potne stroške javnega razpisa).

Ali lahko prijavimo daljše gostovanje gostujočega tujega strokovnjaka, ki se prične 12. 4. 2020 in konča 11. 9. 2020 Gre za 5-mesečno gostovanje, v katerem mora gostujoči opraviti 120 ur, vendar je lahko količina ur po mesecih različna. Tako bo npr. v aprilu opravil 40 ur, v maju 80 ur, medtem ko bo juniju, juliju, avgustu in septembru izvajal ostale aktivnosti (posredno pedagoško delo – sodelovanje pri izpitih, raziskovalno delo itd.).

Ne. Primer načrtovanega daljšega gostovanja gostujočega tujega strokovnjaka ni skladen s predmetom, namenom in ciljem javnega razpisa. Daljše gostovanje gostujočega tujega strokovnjaka mora biti izvedeno od 1. 10. 2020 do najkasneje 3. 7. 2020 (oz. do konca spomladanskega izpitnega obdobja) za študijsko leto 2019/20. Skladno s točko 2.1 Predmet javnega razpisa se mora gostujoči tuji strokovnjak za Aktivnost št. 2 daljša gostovanja vključiti neposredni pedagoški proces (predavanja, vaje, seminarji) na slovenskem visokošolskem zavodu, in sicer v času, ko poteka organiziran neposredni pedagoški proces oz. organizirano pedagoško delo na slovenskem visokošolskem zavodu, zato morajo biti daljša gostovanja izvedena od 1. 10. do najkasneje 3. 7. (oz. do konca spomladanskega izpitnega obdobja) za posamezno študijsko leto oz. glede na veljavni študijski koledar.

Gostujoči tuji strokovnjak mora v okviru daljšega gostovanja na slovenskem visokošolskem zavodu sodelovati pri izvedbi posameznih delov predmeta oz. predmetnega področja, in sicer skupno najmanj dvainsedemdeset (72) ur v treh (3) mesecih (to je v 90 dneh), oziroma skupno najmanj šestindevetdeset (96) ur v štirih (4) mesecih (to je v 120 dneh) oziroma skupno najmanj sto dvajset (120) ur v petih (5) mesecih (to je v 150 dneh) na mestu visokošolskega učitelja, torej v času, ko poteka organiziran neposredni pedagoški proces (predavanja, vaje seminarji) oz. organizirano pedagoško delo na slovenskem visokošolskem zavodu. V tej predpisani dinamiki mora gostujoči tuji strokovnjak opraviti predpisano število ur, ki znaša povprečno štiriindvajset (**24) ur neposredne** pedagoške obveznosti na **mesec, kar je potrebno upoštevati ob načrtovanju daljših gostovanj.** Preostali čas v okviru načrtovanega daljšega gostovanja gostujoči tuji strokovnjak na slovenskem visokošolskem zavodu, in ko ne izvaja predavanja, vaje ali seminarje lahko nameni posrednemu pedagoškemu delu (npr. pripravi na pedagoški proces, pripravi študijskih gradiv, sodelovanju s tujimi visokošolskimi učitelji, pripravi skupnih študijskih programov ipd.), raziskovalnemu delu (npr. izvajanje skupnih projektov, priprave novih raziskovalnih projektov ipd.), drugemu strokovnemu delu in drugim oblikam sodelovanja (npr. študijskemu izpopolnjevanju, aktivnemu sodelovanju na strokovnih in znanstvenih srečanjih ipd.).

V primeru načrtovanja daljšega gostovanja gostujočega tujega strokovnjaka za skupno najmanj sto dvajset (120) ur v petih (5) mesecih (to je v 150 dneh) na mestu visokošolskega učitelja mora le-ta sodelovati pri izvedbi posameznih delov predmeta oz. predmetnega področja, in sicer v času, ko poteka organiziran neposredni pedagoški proces (predavanja, vaje seminarji) oz. organizirano pedagoško delo na slovenskem visokošolskem zavodu. V tem času mora gostujoči tuji strokovnjak opraviti predpisano število ur predavanj, vaj, seminarjev, ki znaša povprečno štiriindvajset (**24) ur neposredne** pedagoške obveznosti na **mesec v vseh načrtovanih mesecih in ne zgolj v dveh mesecih, kot je navedeno v primeru. Odstopanja od načrtovanega** predpisanega števila ur, in sicer povprečno štiriindvajset (**24) ur neposredne** pedagoške obveznosti na **mesec, v vseh načrtovanih mesecih v procesu izvajanja daljšega gostovanja so** možna samo takrat, ko po študijskem koledarju in urniku načrtovane neposredna pedagoške obveznosti gostujočega tujega strokovnjaka dejansko ni mogoče izvesti **(**državni prazniki, prosti dnevi, zimsko izpitno obdobje).

Skladno z opombo 4 javnega razpisa predpisano neposredno pedagoško obveznost gostujočega tujega strokovnjaka na mestu visokošolskega učitelja v procesu izvajanja daljšega gostovanja potrebno doseči znotraj veljavnega Dogovora o sodelovanju med visokošolskim zavodom in gostujočim tujim strokovnjakom ali znotraj predpisane povprečne mesečne pedagoške obveznosti ali znotraj celotnega obdobja daljšega gostovanja in to v času ko poteka organiziran neposredni pedagoški proces. Podatki v **Č**asovnici oz. mesečnem poročilu o izvedenih pedagoških urah in drugih aktivnostih v okviru daljšega gostovanja morajo odražati resnično in pravilno količino opravljenega dela na mesečni ravni (izpolnjuje se za vsak mesec posebej).